95/18/EY: Komission päätös, tehty 2 päivänä helmikuuta 1995, Saksan liittotasavallan neuvoston asetuksen (ETY) N:o 2997/87 mukaisesti esittämän humalalajikkeiden tuotantosuunnan muuttamisohjelmaa koskevan muutoksen hyväksymisestä (Ainoastaan saksankielinen teksti on todistusvoimainen)



Virallinen lehti nro L 028 , 07/02/1995 s. 0008 - 0009



KOMISSION PÄÄTÖS, tehty 2 päivänä helmikuuta 1995, Saksan liittotasavallan neuvoston asetuksen (ETY) N:o 2997/87 mukaisesti esittämän humalalajikkeiden tuotantosuunnan muuttamisohjelmaa koskevan muutoksen hyväksymisestä (Ainoastaan saksankielinen teksti on todistusvoimainen) (95/18/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon humala-alan tuottajille myönnettävän tuen vahvistamisesta vuoden 1986 sadolle ja tiettyjä tuotantoalueita koskevista erityistoimenpiteistä 22 päivänä syyskuuta 1987 annetun neuvoston asetuksen (ETY) N:o 2997/87 (1), sellaisena kuin se on viimeksi muutettuna asetuksella (ETY) N:o 3338/92 (2), ja erityisesti sen 2 artiklan 5 kohdan, ottaa huomioon tiettyjä humalan tuotantoalueita koskevien erityistoimenpiteiden yksityiskohtaisista soveltamissäännöistä 22 päivänä joulukuuta 1987 annetun komission asetuksen (ETY) N:o 3889/87 (3), sellaisena kuin se on viimeksi muutettuna asetuksella (ETY) N:o 718/93 (4), ja erityisesti sen 3 artiklan, sekä katsoo, että Saksan liittotasavalta on toimittanut komissiolle 28 päivänä maaliskuuta 1988 asetuksen (ETY) N:o 2997/87 2 artiklan 5 kohdan mukaisesti humala-alaa koskevan lajikkeiden tuotantosuunnan muuttamisohjelman; tämä ohjelma, sellaisena kuin se on muutettuna 3 päivänä heinäkuuta 1989, on hyväksytty komission päätöksellä 89/482/ETY (5), Saksan liittotasavalta on toimittanut komissiolle 22 päivänä joulukuuta 1989 tätä ohjelmaa koskevia muutoksia, jotka on hyväksytty 4 päivänä toukokuuta 1990 päätettyjen uusien muutosten jälkeen päätöksellä 90/341/ETY (6), Saksan liittotasavalta on toimittanut komissiolle 8 päivänä tammikuuta 1993 ja 20 päivänä lokakuuta 1993 tätä ohjelmaa koskevia muutoksia, jotka on hyväksytty päätöksillä 93/220/ETY (7) ja 93/675/EY (8), Saksan liittotasavalta on toimittanut komissiolle 2 päivänä marraskuuta 1994 tätä ohjelmaa koskevia uusia muutoksia, ehdotetut muutokset koskevat yksinomaan erittäin vähäisiä vaihteluita niiden lajikkeiden valikoimassa, joihin tuotantosuunnan muuttamisella siirrytään Elbe-Saalen alueella, ohjelma, sellaisena kuin se on muutettuna, noudattaa kyseisessä asetuksessa säädettyjä tavoitteita ja sisältää asetuksen (ETY) N:o 3889/87 2 artiklassa vaaditut tiedot, Saksan liittotasavallan esittämä ohjelma ei sisällä rahoitusosuutta kansallisesta talousarviosta, ja tässä päätöksessä määrätyt toimenpiteet ovat humalan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Saksan liittotasavallan asetuksen (ETY) N:o 2997/87 mukaisesti 2 päivänä marraskuuta 1994 esittämä humala-alan lajikkeiden tuotantosuunnan muuttamisohjelman muutos. Tämän ohjelman, sellaisena kuin se on muutettuna, pääkohdat esitetään liitteessä. 2 artikla Saksan liittotasavallan on ilmoitettava komissiolle joka kuudes kuukausi ohjelman edistymisestä. 3 artikla Tämä päätös on osoitettu Saksan liittotasavallalle. Tehty Brysselissä 2 päivänä helmikuuta 1995. Komission puolesta Franz FISCHLER Komission jäsen (1) EYVL N:o L 284, 7.10.1987, s. 19 (2) EYVL N:o L 336, 20.11.1992, s. 3 (3) EYVL N:o L 365, 24.12.1987, s. 41 (4) EYVL N:o L 74, 27.3.1993, s. 46 (5) EYVL N:o L 235, 12.8.1989, s. 33 (6) EYVL N:o L 162, 28.6.1990, s. 46 (7) EYVL N:o L 94, 20.4.1993, s. 33 (8) EYVL N:o L 316, 17.12.1993, s. 38 LIITE 1. Luettelo ohjelman piiriin kuuluvista tuottajaryhmittymistä - Hopfenverwertungsgenossenschaft Spalt e.G. - Hopfenverwertungsgenossenschaft Hallertau e.G. - Hopfenverwertungsgenossenschaft Jura e.G. - Hopfenverwertungsgenossenschaft Elbe-Saale e.G. 2. Ohjelman kestoaika 1 päivästä huhtikuuta 1988 31 päivään joulukuuta 1994. Joka tapauksessa viimeiset istutukset on suoritettava ennen 31 päivää joulukuuta 1994. 3. Ohjelman piiriin kuuluva pinta-ala >TAULUKON PAIKKA> 4. Lajikkeet, joihin tuotantosuunnan muuttamisella siirrytään, sekä kyseiset pinta-alat >TAULUKON PAIKKA> >TAULUKON PAIKKA> (1) Valmistunut maaliskuussa 1991. (2) Valmistunut vuoden 1993 lopussa. (3) Valmistunut vuoden 1994 lopussa. (4*)Asetuksen (ETY) N:o 2997/87 2 artiklassa ja asetuksen (ETY) N:o 3889/87 1 artiklan 3 kohdassa tarkoitetut.